

 LATVIJAS REPUBLIKAS

DAUGAVPILS PILSĒTAS DOME

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2017.gada 9.novembrī Nr.**642**

 (prot.Nr.**36**, **22**.§)

**Par sportistu apbalvošanu un apropriācijas pārdali**

Pamatojoties uz likuma „Par pašvaldībām” 15.panta pirmās daļas 6.punktu, 21.panta pirmās daļas 2.punktu, likuma „Par pašvaldību budžetiem” 16.panta otro daļu, Daugavpils pilsētas domes 2010.gada 11.novembra saistošo noteikumu Nr.40 “Naudas balvas par izciliem sasniegumiem sportā piešķiršanas kārtība un apmērs” 2., 10. un 12. punktu, Daugavpils pilsētas domes 2017.gada 16.janvāra saistošo noteikumu Nr.3 „Par Daugavpils pilsētas pašvaldības budžetu 2017.gadam” 9.punktu, kurš nosaka, ka budžeta izpildītājs var izstrādāt un iesniegt pieprasījumu par saistošajos noteikumos par pašvaldības budžetu kārtējam gadam apstiprinātās apropriācijas pārdali starp pamatbudžeta programmām/pasākumiem un izdevumu kodiem atbilstoši ekonomiskajām kategorijām - kodu pirmās zīmes ietvaros, ja šīs izmaiņas neierobežo iespēju sasniegt programmu/pasākumu rezultatīvos rādītājus, un tiek nodrošināts pašvaldības budžeta līdzekļu efektīvs izlietojums, kas nerada nodokļu, komunālo maksājumu un citus iestādes parādus, ņemot vērā Daugavpils pilsētas domes Finanšu komitejas 2017.gada 9. oktobrī sēdes protokolu Nr.12, atklāti balsojot: PAR – 13 (J.Dukšinskis, A.Elksniņš, A.Gržibovskis, M.Ivanova-Jevsejeva, L.Jankovska, R.Joksts, I.Kokina, V.Kononovs, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Par iegūto 3.vietu Pasaules pieaugušo čempionātā brīvajā cīņā piešķirt Anastasijai Grigorjevai naudas balvu 3414EUR (trīs tūkstoši četri simti četrpadsmit *eiro*) apmērā.

2. Piešķirt Anastasijas Grigorjevas trenerei Ļubovai Kopilovai naudas balvu 1707EUR (viens tūkstotis septiņi simti septiņi *eiro*) apmērā.

3. Par iegūto 1.vietu Eiropas čempionāts spīdvejā piešķirt Andžejam Ļebedevam naudas balvu 3320 EUR (trīs tūkstoši trīs simti divdesmit *eiro*) apmērā.

4. Piešķirt Andžeja Ļebedeva trenerim Nikolajam Kokinam naudas balvu 1660EUR (viens tūkstotis seši simti sešdesmit *eiro*) apmērā.

5. Par iegūto 3.vietu Eiropas Junioru komandu čempionātā spīdvejā piešķirt Oļegam Mihailovam naudas balvu 716 EUR(septiņi simti sešpadsmit *eiro*) apmērā.

6. Par iegūto 3.vietu Eiropas Junioru komandu čempionātā spīdvejā piešķirt Jevgeņijam Kostigovam naudas balvu 716 EUR(septiņi simti sešpadsmit *eiro*) apmērā.

7. Par iegūto 3.vietu Eiropas Junioru komandu čempionātā spīdvejā piešķirt Dāvim Kurmim naudas balvu 716 EUR (septiņi simti sešpadsmit *eiro*) apmērā.

8. Par iegūto 3.vietu Eiropas Junioru komandu čempionātā spīdvejā piešķirt Artjomam Trofimovam naudas balvu 716 EUR(septiņi simti sešpadsmit t *eiro*) apmērā.

9. Piešķirt spīdveja komandas trenerim Nikolajam Kokinam naudas balvu 358EUR(trīs simti piecdesmit astoņi *eiro*) apmērā.

10. Par iegūto 3.vietu Eiropas čempionātā svarcelšanā U-23 piešķirt Vadimam Koževņikovam naudas balvu 1024 EUR(viens tūkstotis divdesmit četri *eiro*) apmērā.

11. Piešķirt Vadima Koževņikova trenerim Igoram Očkurovam naudas balvu 512EUR (pieci simti divpadsmit *eiro*) apmērā.

12. Naudas balvu izmaksai veikt apropriācijas pārdali Daugavpils domei (reģ.Nr.9000077325, juridiskā adrese: K.Valdemāra ielā 1, Daugavpilī) un apstiprināt ieņēmumu un izdevumu tāmes grozījumus 2017.gadam saskaņā ar pielikumu.

13. Daugavpils pilsētas domes Finanšu nodaļai lēmuma 8.punktā izdarītos grozījumus iekļaut Daugavpils pilsētas pašvaldības budžetā 2017.gadam.

Pielikumā: 1. Daugavpils pilsētas domes Sporta un jaunatnes departamenta 2017.gada 31. oktobra vēstule Nr. 10.–1.5./521.

2. Daugavpils pilsētas domes pamatbudžeta programmas (iestādes/pasākuma) ieņēmuma un izdevuma tāme 2017.gadam.

Domes priekšsēdētāja 1.vietnieks *(personiskais paraksts)* I.Prelatovs